ການ​ປະ​ທ້ວງ ໃນໂອກາດ ວັນຄົບຮອບ 4 ປີ ຂອງການ​ກໍ່​ລັດຖະປະຫານ​ ຢູ່ໄທ
ພວກ​ປະ​ທ້ວງ ໄດ້ເຕົ້າ​ໂຮມ​ກັນ ​ເນື່ອງໃນ​ຂີດ​ໝາຍ​ ວັນຄົບຮອບປີ​ທີ 4 ຂອງ​ການ​ກໍ່​ ລັດຖະປະຫານ​ ໂດຍກອງທັບ ທີ່​ໄດ້ໂຄ່ນ​ລົ້ມ ລັດຖະບານ​ທີ່​ຖືກ​ເລືອກ​ຕັ້ງ​ ຂອງ​ທ່ານ​ນາງ​ຍິ່ງ​ລັກ ຊິນນະ​ວັດ​.
ຕຳຫຼວດຫຼາຍຮ້ອຍຄົນ ໄດ້ພາກັນລາດຕາເວນ ຢູ່ຕາມຖະໜົນຫົນທາງໃນບາງກອກ ໃນຂະນະທີ່ພວກປະທ້ວງທີ່ໂຮມຊຸມນຸມກັຮ ຈະພາກັນເດີນຂະບວນ ເພື່ອທວງໃຫ້ ລັດຖະບານທະຫານຈັດການເລືອກຕັ້ງທົ່ວໄປຂຶ້ນ ເຖິງແມ່ນວ່າ ໄດ້ມີການເກືອດຫ້າມການໂຮມຊຸມນຸມທາງການເມືອງກໍຕາມ ພວກປະທ້ວງ ກໍໄດ້ເຕົ້າໂຮມກັນ ເນື່ອງໃນຂີດໝາຍ ຄົບຮອບປີທີ 4 ຂອງການກໍ່ລັດຖະປະຫານຂອງ ກອງທັບທີ່ໄດ້ໂຄ່ນລົ້ມ ລັດຖະບານທີ່ຖືກເລືອກຕັ້ງ ຂອງທ່ານນາງຍິ່ງລັກ ຊິນນະວັດ ໃນວັນທີ 22 ພຶດສະພາ 2014 ນາຍົກລັດຖະມົນຕີ ປຣະຢຸດ ຈັນໂອຊາ ຊຶ່ງເປັນຜູ້ບັນຊາການກອງທັບບົກ ໃນຂະນະທີ່ ມີການກໍ່ລັດຖະ ປະຫານນັ້ນ ໄດ້ສະເໜີໃຫ້ມີການເລືອກຕັ້ງທົ່ວປະເທດໃນເດືອນກຸມພາ ທີ່ຈະມາ, ແຕ່ພວກປະທ້ວງກ່າວ ວ່າ ພວກເຂົາເຈົ້າບໍ່ມີຄວາມເຊື່ອໝັ້ນ ກັບກຸ່ມລັດຖະ ບານທະຫານຊຸດນີ້ ແລະຕ້ອງການທີ່ຈະໃຫ້ມີຕັ້ງການເລືອກ ໃນເດືອນພະຈິກທ້າຍປີນີ້ ລັດຖະບານແມ່ນໄດ້ເລື່ອນການເລືອກຕັ້ງທົ່ວປະເທດ ມາໂດຍຕະຫຼອດ ຊຶ່ງຄັ້ງທຳອິດນັ້ນ ແມ່ນມີກຳໜົດໃສ່ປີ 2015 ຄະນະປົກຄອງທະຫານ ຊຶ່ງເປັນທີ່ຮູ້ຈັກກັນໃນນາມ ຄະນະຮັກສາຄວາມສະຫງົບ ແຫ່ງຊາດ ແມ່ນພວມປະເຊີນກັບວິກິດຂາດຄວາມເຂົ້າໃຈຂອງສາທາລະນະຊົນ ອີງຕາມການຢັ່ງຫາງສຽງພາຍໃນແລະຕ່າງປະເທດ ທີ່ກ່າວວ່າ ການສໍ້ລາດບັງຫຼວງ ແມ່ນມີການລະບາດຢ່າງ ແຜ່ກວ້າງແບບທີ່ບໍ່ເຄີຍມີມາກ່ອນ ການປະທ້ວງຕໍ່ຕ້ານທະຫານທີ່ປົກຄອງປະເທດ ແມ່ນໄດ້ມີຂຶ້ນບໍ່ຄ່ອຍສະໝ່ຳສະເໝີ ປານໃດ ນັບຕັ້ງແຕ່ ເລີ່ມຕົ້ນປີນີ້ມາ, ບາງຄັ້ງແມ່ນວາງແຜນໂດຍພວກນັກສຶກສາ ແລະບາງຄັ້ງແມ່ນໂດຍ  ຫຼືພວກທີ່ສະໜັບສະໜຸນນາຍົກລັດຖະມົນຕີ ທີ່ຖືກຂັບໄລ່ ຄືທ່ານທັກສິນ ຊິນນະວັດ ຜູ້ຊຶ່ງໄດ້ຖືກໂຄ່ນລົ້ມໃນປີ 2006 ແລະຫລົບໜີ ໄປຢູ່ຕ່າງປະເທດ ນ້ອງສາວຂອງທ່ານ, ທ່ານນາງຍິ່ງລັກ ແມ່ນໄດ້ຖືກໂຄ່ນລົ້ມ ໃນປີ 2014 ທ່ານນາງກໍໄດ້ ລີ້ໄພຢູ່ໃນຕ່າງປະເທດເຊັ່ນກັນ